Document ID: 32000D0684

32000D0684
L 283/36
SLUŽBENI LIST EUROPSKE UNIJE
12.10.2000.
ODLUKA VIJEĆA I KOMISIJE
od 12. listopada 2000.
o sklapanju Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Moldove, s druge strane
(2000/684/EZ, EZUČ, Euratom)
VIJEĆE EUROPSKE UNIJE,
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice, a posebno njegov članak 44. stavak 1., zadnju rečenicu članka 47. stavka 2., članak 55., članak 57. stavak 2., članak 71., članak 80. stavak 2., članke 93., 94., 133 i 308., u vezi s drugom rečenicom članka 300. stavka 2. i drugim podstavkom članka 300. stavka 3,
uzimajući u obzir Ugovor o osnivanju Europske zajednice za ugljen i čelik, a posebno njegov članak 95.,
uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
uzimajući u obzir prijedlog Komisije,
uzimajući u obzir suglasnost Europskog parlamenta (1),
uzimajući u obzir odobrenje Vijeća u skladu s člankom 101. Ugovora o osnivanju Europske zajednice za atomsku energiju,
nakon konzultacija sa Savjetodavnim odborom EZUČ-a i uz suglasnost Vijeća,
budući da:
(1)
Sklapanje Sporazuma o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Republike Moldove, s druge strane (2), koji je stupio na snagu 1. srpnja 1998., pridonosi ostvarivanju ciljeva Europskih zajednica u onoj mjeri u kojoj je to ključan dio strategije Europskih zajednica i njihovih država članica u vezi s Moldovom.
(2)
Sporazum o partnerstvu i suradnji je potpisan prije proširenja Europske unije koje uključuje Austriju, Finsku i Švedsku, Protokol o proširenju je potpisan 15. svibnja 1997. kako bi se uključile tri nove države članice u taj Sporazum.
(3)
Između stranaka je postignut sporazum o privremenoj primjeni Protokola od strane Europskih zajednica, Republike Moldove i svih država članica osim Austrije, Švedske, Finske, Danske i Portugala.
(4)
Svi potpisnici Protokola sada su ga ratificirali,
ODLUČILI SU:
Članak 1.
Protokol uz Sporazum o partnerstvu i suradnji kojim se utvrđuje suradnja između Europskih zajednica i njihovih država članica, s jedne strane i Republike Moldavije, s druge strane, ovime se odobrava u ime Europske zajednice, Europske zajednice za ugljen i čelik i Europske zajednice za atomsku energiju.
Tekst Protokola priložen je ovoj Odluci.
Članak 2.
Predsjednik Vijeća u ime Europske zajednice daje notifikaciju predviđenu člankom 4. Protokola. Predsjednik Komisije takvu notifikaciju daje u ime Europske zajednice za ugljen i čelik i Europske zajednice za atomsku energiju.
Sastavljeno u Bruxellesu 12. listopada 2000.

Labels: 18
15